Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: A helyi önkormányzatokról szóló 1990. évi LXV. törvény
Paragraph Index: 297

2. Az idézett rendelkezések összevetésébõl kitûnik, hogy az Ör. 6. § (1) és (6) bekezdése a családi pótlék folyósításának a Gytv. által vagylagosan biztosított egyik formáját, a természetben nyújtott ellátást kizárólagos módon rendelte alkalmazni. Az Alkotmánybíróság már több döntésében felhívta a figyelmet arra, hogy az önkormányzat — ha a törvényi szabályozás lehetõvé teszi számára az egyedi döntések megalkotását — nem mellõzheti a saját döntéshozatalát megalapozó normatív szabályok elfogadását. Meg kell határoznia a mérlegelhetõ körülményeket, illetve az ilyen jellegû döntés megalkotásának keretfeltételeit. Az Alkotmánybíróság a vázolt alkotmányos igénynek nem megfelelõ önkormányzati rendeleti szabályozásokat a jogbiztonság alkotmányos elve sérelmének tekintette.

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes